钦定古今图书集成/理学汇编/学行典/第184卷 > 长孙虑
## 钦定古今图书集成/理学汇编/学行典/第184卷 > 长孙虑

按《魏书孝感传》：“长孙虑，代人也。母因饮酒，其父真呵
叱之，误以杖击，便即致死。真为县囚执，处以重坐。虑
列辞尚书云：‘父母忿争，本无馀恶，直以谬误，一朝横
祸。今母丧未殡，父命旦夕。虑兄弟五人，并各幼稚，虑
身居长，今年十五，有一女弟，始向四岁，更相鞠养，不
能保全。父若就刑，交坠沟壑。乞以身代老父命，使婴’”
弱众孤，得蒙存立。《尚书》奏云：“虑于父为孝子，于弟为
仁兄。”寻究情状，特可矜感。高祖诏特恕其父死罪，以
从远流。